**דור אביסרה – שאלת עמ"ר**

בעקבות מסעה של החללית "בראשית" לירח נשאלת השאלה האם נכון להשקיע תקציבים בחקר החלל ברמה הלאומית. אני מסכים עם טענותיו של ד"ר אבירם וייס, רופא, מומחה למערכות מידע רפואי. כיום במדינת ישראל ישנן בעיות דחופות יותר מחקר החלל שזקוקות לטיפול והשקעה מיידית, כגון וירוס הקורונה, חינוך, ביטחון, עוני, כלכלה וכדומה. כל תקציב זמין שיש למדינה צריך להיות מושקע בפתרון בעיות עכשוויות, ולא בניסיון לגלות חיים בכוכב לכת אחר על מנת להציל את האנושות בעוד מיליוני שנים, עלינו להציל את האנושות כיום. נוסף על כך, יש הטוענים כי בזכות חקר החלל פותחו טכנולוגיות חדשות, אך זו אינה סיבה מוצדקת. ניתן לחקור נושאים שונים ולהגיע לפיתוחים טכנולוגיים אלו בעלות נמוכה בצורה משמעותית. באמצעות חקר החלל גופים כמו spaceIL מעודדים בני נוער ללמוד פיזיקה ומתמטיקה על מנת לקדם את האנושות. אין צורך ממשי בבניית חלליות והשקעת מיליוני דולרים, ניתן להשקיע ישירות בחינוך וכך לעודד בני נוער להיכנס לעולם המדע.